**LĒMUMS**

Liepājā

|  |  |
| --- | --- |
| 2025. gada 20. februārī |  Nr.40/2(prot. Nr.2, 7.§) |

Par atļauju Ārim Ozoliņam savienot

amatus

Izskatot Āra Ozoliņa 2025. gada 12. februāra iesniegumu, kurā viņš lūdz sniegt atļauju savienot Liepājas speciālās ekonomiskās zonas valdes locekļa amatu ar Liepājas SEZ SIA "TERRABALT" valdes locekļa, SIA "Sporta klubs "BALTIKA"" valdes locekļa, SIA "OZO Tak" AB projekta vadītāja, biedrības "Sporta klubs Liepājas basketbols" padomes locekļa/prezidenta, biedrības "Liepājas ostas nomnieku asociācija" valdes priekšsēdētāja un biedrības "Latvijas Stividorkompāniju asociācija" padomes priekšsēdētāja vietnieka amatiem, Liepājas valstspilsētas pašvaldības dome konstatēja:

Lai realizētu likuma "Par interešu konflikta novēršanu valsts amatpersonu darbībā" 8.1 panta piektās daļas 1. un 2. punktu, kas nosaka, ka minētā likumā noteiktajos gadījumos valsts amatpersonai (institūcijai), saņemot šā panta pirmajā, otrajā vai trešajā daļā minēto lūgumu atļaut valsts amatpersonas amatu savienot ar citu amatu, ir pienākums izvērtēt, vai amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai un mēneša laikā pieņemt lēmumu par atļaujas izsniegšanu vai atteikšanos izsniegt atļauju.

Saskaņā ar likuma "Par interešu konflikta novēršanu valsts amatpersonu darbībā" 4. panta 23 daļu Liepājas speciālās ekonomiskās zonas valdes loceklis ir valsts amatpersona.

Speciālie valsts amatpersonas amata savienošanas ierobežojumi Liepājas speciālās ekonomiskās zonas valdes loceklim ir paredzēti likuma "Par interešu konflikta novēršanu valsts amatpersonu darbībā" 7. pantā. Šā panta piektajā daļā cita starpā noteikts, ka likuma "Par interešu konflikta novēršanu valsts amatpersonu darbībā" 4. panta 23 daļā minētās amatpersonas var savienot valsts amatpersonas amatu ar citu amatu, uzņēmuma līguma vai pilnvarojuma izpildi, ja šī savienošana nerada interešu konfliktu un ir saņemta tās koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā.

Liepājas speciālās ekonomiskās zonas pārvalde ir valsts un pašvaldības izveidota atvasināta publisko tiesību juridiskā persona, kas atrodas Ministru kabineta pārraudzībā. Liepājas speciālās ekonomiskās zonas valde ir augstākā kolektīvā Liepājas speciālās ekonomiskās zonas uzraudzības un pārvaldes institūcija.

Saskaņā ar Liepājas speciālās ekonomiskās zonas likuma 9. panta otro daļu Liepājas speciālās ekonomiskās zonas valdē ir deviņi valdes locekļi: trīs Liepājas pilsētas domes un trīs Liepājas komersantu pārstāvji, kurus amatā ieceļ un no amata atbrīvo ar Liepājas pilsētas domes lēmumu, un trīs valsts interešu pārstāvji, kuri deleģēti no Ekonomikas ministrijas, Finanšu ministrijas un Satiksmes ministrijas un kurus amatā ieceļ un no amata atbrīvo Ministru kabinets. Līdz ar to Liepājas valstspilsētas pašvaldības dome ir institūcija, kas saskaņā ar likuma "Par interešu konflikta novēršanu valsts amatpersonu darbībā" 7. panta piekto daļu ir kompetenta sniegt atļauju Ārim Ozoliņam Liepājas speciālās ekonomiskās zonas valdes locekļa amata savienošanai.

Saskaņā ar likumu "Par interešu konflikta novēršanu valsts amatpersonu darbībā" interešu konflikts ir situācija, kurā amatpersonai, pildot valsts amatpersonas amata pienākumus, jāpieņem lēmums vai jāpiedalās lēmuma pieņemšanā, vai jāveic citas ar valsts amatpersonas amatu saistītās darbības, kas ietekmē vai var ietekmēt šīs valsts amatpersonas, tās radinieku vai darījumu partneru personiskās vai mantiskās intereses.

Āris Ozoliņš ir apliecinājis, ka, pildot valsts amatpersonas amata pienākumus, nepiedalīsies lēmumu pieņemšanā, kā arī neveiks citas ar valsts amatpersonas amatu saistītas darbības, kas ietekmētu vai varētu ietekmēt viņa, radinieku vai darījumu partneru personiskās un mantiskās intereses, un ka amatu savienošana nav pretrunā ar ētikas normām un nekaitē viņa tiešo pienākumu pildīšanai.

Atbilstoši likuma vispārīgajam regulējumam, amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, līdz ar to, neraugoties uz Liepājas valstspilsētas pašvaldības domes doto atļauju savienot amatus, Ārim Ozoliņam ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, pildot amatu pienākumus, pastāv iespēja, ka Āris Ozoliņš var nonākt interešu konflikta situācijā.

Ievērojot minēto, pamatojoties uz likuma "Par interešu konflikta novēršanu valsts amatpersonu darbībā" 7. panta piekto daļu un 8.1 panta piekto daļu, Liepājas valstspilsētas pašvaldības dome **nolemj**:

Atļaut Ārim Ozoliņam savienot Liepājas speciālās ekonomiskās zonas valdes locekļa amatu ar Liepājas SEZ SIA "TERRABALT" valdes locekļa, SIA "Sporta klubs "BALTIKA"" valdes locekļa, SIA "OZO Tak" AB projekta vadītāja, biedrības "Sporta klubs Liepājas basketbols" padomes locekļa/prezidenta, biedrības "Liepājas ostas nomnieku asociācija" valdes priekšsēdētāja un biedrības "Latvijas Stividorkompāniju asociācija" padomes priekšsēdētāja vietnieka amatiem.

|  |  |
| --- | --- |
| Priekšsēdētāja vietnieks | Salvis Roga |
| Nosūtāms: | Ā. Ozoliņam, Liepājas SEZ pārvaldei |